**Ministru kabineta noteikumu projekta "Grozījumi Ministru kabineta 2014. gada 23. septembra noteikumos Nr. 559 "Prasības nekustamā īpašuma vērtētāja profesionālajai kvalifikācijai un profesionālās kvalifikācijas sertifikāta izsniegšanas kārtība" sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | 1. Tieslietu ministrijas iniciatīva; 2. Standartizācijas likuma 13. panta otrā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2014. gada 23. septembra noteikumu Nr. 559 "Prasības nekustamā īpašuma vērtētāja profesionālajai kvalifikācijai un profesionālās kvalifikācijas sertifikāta izsniegšanas kārtība" (turpmāk – Noteikumi Nr. 559) normas noteic, ka nekustamā īpašuma vērtētāji nekustamo īpašumu vērtē atbilstoši prasībām, kas noteiktas nekustamā īpašuma vērtētāja profesijas standartā.  Saskaņā ar Standartizācijas likuma 13. panta otro daļu Ministru kabinets var noteikt obligāti piemērojamus Latvijas nacionālos standartus. Nekustamā īpašuma vērtētāja profesijas standarts ar Ministru kabineta 2018. gada 9. oktobra noteikumu Nr. 626 "Noteikumi par obligāti piemērojamo profesiju standartu un profesionālās kvalifikācijas prasību sarakstu un tajā iekļauto profesiju standartu un profesionālās kvalifikācijas prasību publiskošanas kārtību" pielikuma 5.27. apakšpunktu noteikts par obligāti piemērojamu standartu.  Ministru kabinets 2016. gada 21. septembrī ar rīkojumu Nr. 534 apstiprināja konceptuālo ziņojumu "Par Latvijas nacionālās standartizācijas sistēmas pilnveidošanu", no kura izriet, ka Latvijas nacionālais standarts ir obligāti piemērojams, ja ārējos normatīvajos aktos (likumos vai Ministru kabineta noteikumos) ir ietverta tieša atsauce uz attiecīgo standartu. Savukārt nekustamā īpašuma vērtētāja profesijas standarta, kas publicēts Valsts izglītības satura centra tīmekļa vietnē [www.visc.gov.lv](http://www.visc.gov.lv) obligāti piemērojamo profesijas standartu datubāzē, 1.84.4. apakšpunktā noteikts, ka nekustamā īpašuma vērtētājsveic nekustamo īpašumu vērtējumus atbilstoši Latvijas standarta statusā reģistrētā standarta "Īpašumu vērtēšana" (LVS 401:2013), Eiropas un Starptautisko vērtēšanas standartu prasībām. Līdz ar to Noteikumos Nr. 559 nav ietverta tieša atsauce uz Latvijas standartu LVS 401:2013 "Īpašuma vērtēšana".  Savukārt nekustamā īpašuma vērtētāja profesijas standarta uzdevums atbilstoši Profesionālās izglītības likuma 24. pantam ir noteikt vērtētāja profesijai atbilstošos profesionālās darbības pamatuzdevumus un pienākumus, profesionālās kvalifikācijas prasības, to izpildei nepieciešamās vispārējās un profesionālās zināšanas, prasmes, attieksmes un kompetences, nevis nekustamā īpašuma vērtēšanas kārtību.  Līdz ar to, lai novērstu neskaidrības par piemērojamo standartu nekustamā īpašuma vērtēšanā un tā saistošo spēku, nepieciešams veikt tehniskus grozījumus Noteikumos Nr. 559, aizstājot atsauci uz nekustamā īpašuma vērtētāja profesijas standartu ar tiešu atsauci uz Latvijas standartu LVS 401:2013 "Īpašumu vērtēšana".  Ar Latvijas standartu LVS 401:2013 "Īpašumu vērtēšana" valsts valodā ikviens bez maksas var iepazīties sabiedrības ar ierobežotu atbildību "Latvijas standarts" (turpmāk – LVS) Standartu lasītavā Krišjāņa Valdemāra ielā 157, Rīgā. Vienlaikus iegūt īsu raksturojošo informāciju par minēto Latvijas standartu ir iespējams LVS tīmekļa vietnē [www.lvs.lv](http://www.lvs.lv) Elektroniskajā standartu katalogā. |
| 3. | Projekta izstrādē iesaistītās institūcijas un publiskas personas kapitālsabiedrības | Tieslietu ministrija. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sertificēti nekustamā īpašuma vērtētāji, kas saskaņā ar biedrības "Latvijas Īpašumu vērtētāju asociācija" tīmekļa vietnē [www.vertetaji.lv](http://www.vertetaji.lv) esošajiem datiem ir 114 fiziskas personas, Latvijas Īpašumu vērtētāju asociācijas sertifikācijas birojs, kas veic fizisku personu, kas profesionāli nosaka nekustamā īpašuma tirgus vērtību, sertifikāciju, kā arī personas, kurām ir nodoms savu profesionālo darbību saistīt ar nekustamo īpašumu vērtēšanu. |
| 2. | Tiesiskā regulējuma ietekme uz tautsaimniecību un administratīvo slogu | Aizstājot Noteikumos Nr. 559 atsauci uz nekustamā īpašuma vērtētāja profesijas standartu ar tiešu atsauci uz Latvijas standartu LVS 401:2013 "Īpašumu vērtēšana", tiks veicināta sabiedrības izpratne par nekustamā īpašuma vērtēšanas kārtību. Projekta pieņemšana neietekmēs administratīvo slogu, jo tiek saglabāta pastāvošā nekustamā īpašuma vērtētāju profesionālās kvalifikācijas sertificēšanas sistēma, kuru noteic noteikumi Nr. 559. |
| 3. | Administratīvo izmaksu monetārs novērtējums | Tā kā tiek saglabāta pašreizējā nekustamo īpašumu vērtētāju profesionālās kvalifikācijas sertificēšanas sistēma, papildu izmaksas nav prognozētas. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |
| **III. Tiesību akta projekta ietekme uz valsts budžetu un pašvaldību budžetiem** | | |
| Projekts šo jomu neskar. | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| Projekts šo jomu neskar. | | |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība projekta izstrādē nav nepieciešama, jo projekts saglabā ar Noteikumiem Nr. 559 noteikto nekustamā īpašuma vērtētāju profesionālās kvalifikācijas sertificēšanas sistēmu, kā arī neparedz izmaiņas nekustamo īpašumu vērtēšanas kārtībā. Sabiedrība pēc normatīvā akta pieņemšanas tiks informēta ar publikāciju oficiālajā izdevumā "Latvijas Vēstnesis", kā arī ievietojot to bezmaksas normatīvo aktu datu bāzē [www.likumi.lv](http://www.likumi.lv). |
| 2. | Sabiedrības līdzdalība projekta izstrādē | Projekta izstrādē notika konsultācijas ar biedrību "Latvijas Īpašumu vērtētāju asociācija". |
| 3. | Sabiedrības līdzdalības rezultāti | Biedrība "Latvijas Īpašumu vērtētāju asociācija" atbalsta projektu. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Projekta izpilde tiks nodrošināta esošo valsts pārvaldes un cilvēkresursu ietvaros, kā arī nav paredzēta jaunu institūciju izveide, esošu institūciju likvidācija vai reorganizācija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Valsts pārvaldes vai pašvaldību institucionālā sistēma netiek mainīta. Jaunas iestādes vai jaunas struktūrvienības netiek veidotas, nav paredzēts likvidēt esošās institūcijas, nav paredzēts reorganizēt esošās institūcijas. |
| 3. | Cita informācija | Nav. |

Iesniedzējs:

Tieslietu ministrijas valsts sekretārs Raivis Kronbergs

Rāgs 67036974

Sandris.Rags@tm.gov.lv